CELEX: 62006TN0394
Language: sl
Date: 2006-12-11 00:00:00
Title: Zadeva T-394/06: Tožba, vložena 11. decembra 2006 — Italija proti Komisiji

24.2.2007   
            
            
               SL
            
            
               Uradni list Evropske unije
            
            
               C 42/32
            
         Tožba, vložena 11. decembra 2006 — Italija proti Komisiji
   (Zadeva T-394/06)
   (2007/C 42/55)
   Jezik postopka: italijanščina
   Stranki
   
      Tožeča stranka: Italijanska republika (zastopnik: G. Aiello, Avvocato dello Stato)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               razglasitev ničnosti Odločbe Komisije C(2006)4324 z dne 3. oktobra 2006, ki je bila vročena istega dne, v delu, v katerem iz financiranja Skupnosti izključuje in nalaga v breme proračuna Italijanske republike finančne posledice, v okviru obračuna izdatkov, financiranih iz Jamstvenega oddelka Evropskega kmetijskega usmerjevalnega in jamstvenega sklada, v določenih primerih nepravilnosti s strani gospodarskih subjektov.
            
         Tožbeni razlogi in bistvene trditve
   S to tožbo Italijanska republika nasprotuje izključitvi iz financiranja Skupnosti in posledični obremenitvi italijanskega državnega proračuna, finančnim posledicam v zvezi s 157 primeri nepravilnosti, v skupnem znesku v višini 310 849 495,98 evra, na katere naj se tožeča stranka ne bi odzvala s skrbnim ravnanjem, ki se zahteva, tako da bi začela postopek povračila.
   V podporo svojim zahtevam tožeča stranka, ki zavrača obstoj kakršnekoli malomarnosti z njene strani, zatrjuje:
   
               —
            
            
               kršitev in/ali napačno uporabo člena 5(2) Uredbe Sveta (EGS) št. 595/91 z dne 4. marca 1991 o nepravilnostih in povračilu napačno izplačanih vsot v zvezi s financiranjem skupne kmetijske politike ter o ustanovitvi informacijskega sistema na tem področju in razveljavitvi Uredbe (EGS) št. 283/72 (1);
            
         
               —
            
            
               kršitev in/ali napačno uporabo člena 8(1)(c) Uredbe Sveta (EGS) št. 729/70 z dne 21. aprila 1970 o financiranju skupne kmetijske politike (2) in Uredbe Sveta (ES) št. 1258/1999 z dne 17. maja 1999 o financiranju skupne kmetijske politike (3).
            
         
      (1)  UL L 67, 14.3.1999, str. 11.
   
      (2)  UL L 94, 28.4.1970, str. 13.
   
      (3)  UL L 160, 26.6.1999, str. 103.